**Учител по технологии и предприемачество**

Катедра „Технологично обучение и професионално образование“ към Техническия факултет извършва прием по документи и организира обучение за придобиване на допълнителна професионална квалификация „Учител по технологии и предприемачество“ и „Учител по професионална подготовка“ с продължителност една година.

Обучението в Техническия факултет се провежда при условията и по реда на наредбата по чл. 213, ал. 7 от Закона за предучилищното и училищното образование.

***Условия за прием:***

Имат право да се обучават лица, които са придобили степен на висше образование, съответната професионална квалификация и придобита професионална квалификация „Учител“ по професионалните  направления Педагогика на обучението по: (всички специалности, включващи информатика, география, химия и физика); Технически науки (всички специалности с професионална квалификация инженер и др.); Педагогика (всички специалности с професионална квалификация педагог, учител); Науки за земята (география); Химически науки (всички специалности); Физически науки (всички специалности); Информатика и компютърни науки (всички специалности).

Обучението е в задочна форма. Занятията се провеждат в петък, събота и неделя, в периода на ваканциите, както и в съответствие с индивидуалната заетост на обучаващите се.

Обучението завършва с полагане на държавен практико-приложен изпит и се издава Свидетелство за придобита професионална квалификация „Учител по технологии и предприемачество“.

**Ръководител на курса:** проф. д-р Сашко Плачков, [pla4kov@swu.bg](mailto:pla4kov@swu.bg)

***Необходими документи:***

* [Заявление за прием](http://www.swu.bg/media/571211/zayavlenie%20sdk-m.docx);
* Ксерокопие на дипломата за завършено висше образование;
* Ксерокопие на свидетелството за професионална квалификация „Учител“;
* Ксерокопие на документите, удостоверяващи повишаване на квалификацията;
* Такса за административно обслужване – 20 лв.

***Подаване на документи:***

* Документи по електронен път се подават на имейл адрес: [topo@swu.bg](mailto:topo@swu.bg);
* Документи на хартиен носител се подават в Учебен корпус №4, кабинет 302, при г-жа Елена Николова – секретар на катедра „Технологично обучение и професионално образование“. За допълнителна информация: тел. +359 73 831 902.

***Срок за подаване на документите: от 1 септември до 30 септември.***